cyanic-selkie/wikianc huggingface dataset:
Μια Σχέση Στοργής
Το Μια Σχέση Στοργής κυκλοφόρησε στους κινηματογράφους των Ηνωμένων Πολιτειών στις 20 Νοεμβρίου 2009. Απέσπασε μικτά προς θετικά σχόλια από τους κριτικούς αλλά επαινέθηκε η ερμηνεία της Μπούλοκ. Έγινε μεγάλη εισπρακτική επιτυχία αποφέροντας 309,2 εκατομμύρια δολάρια παγκοσμίως και η Μπούλοκ βραβεύτηκε με Όσκαρ Α' Γυναικείου Ρόλου, Χρυσή Σφαίρα Α' Γυναικείου Ρόλου - Δράμα και Screen Actors Guild Award Καλύτερης Γυναικείας Ερμηνείας. Η ταινία έλαβε επίσης υποψηφιότητα για Όσκαρ Καλύτερης Ταινίας.
Πλοκή
Στο καινούριο σχολείο, ο Μάικ γίνεται φίλος με το Σον "Σ.Τζ" Τουόχι Τζούνιορ. Η μητέρα του Σ.Τζ., Λι Αν Τουόχι είναι μια δυναμική γυναίκα και σύζυγος του πλούσιου επιχειρηματία Σον Τουόχι. Η Λι Αν παρατηρεί τον Μάικλ να περπατά στο δρόμο και να τρέμει από το κρύο, και όταν μαθαίνει ότι σκοπεύει να περάσει τη νύχτα έξω από το σχολικό γυμναστήριο, τον προσκαλεί να κοιμηθεί στο σπίτι της. Το επόμενο πρωί, όταν βλέπει τον Μάικλ να φεύγει, του ζητάει να περάσει τις Ευχαριστίες μαζί με την οικογένειά της. Σιγά σιγά ο Μάικλ γίνεται μέλος της οικογένειας Τουόχι, παρά το γεγονός ότι οι πλούσιες φίλες της Λι Αν αναρωτιούνται γιατί. Μία από αυτές μάλιστα, της λέει ότι η έφηβη κόρη της, Κόλινς, δεν είναι ασφαλής μαζί του.
Όταν η Λι Αν αποφασίζει να γίνει νόμιμη κηδεμόνας του Μάικλ, μαθαίνει ότι χωρίστηκε από τη ναρκομανή μητέρα του όταν ήταν 7 ετών και κανείς δεν ξέρει που βρίσκεται. Μαθαίνει επίσης ότι παρ' όλο που σκόραρε χαμηλά σε όλα τα τεστ καριέρας, διαθέτει 98% προστατευτικό ένστικτο. Αφού οι βαθμοί του βελτιώνονται, ο Μάικλ γίνεται μέλος της σχολικής ομάδας αμερικάνικου ποδοσφαίρου. Στην αρχή δυσκολεύεται εξαιτίας της ευγενικής του φύσης, αλλά μετά από την ενθάρυνση της Λι Αν να βασιστεί στο προστατευτικό του ένστικτο και να βλέπει τους συμπαίκτες του ως μέλη της οικογένειάς του, ο Μάικλ κυριαρχεί στο γήπεδο. Ο Σ.Τζ. στέλνει βίντεο με τους αγώνες σε κολεγιακούς προπονητές σε όλη τη χώρα. Η Λι Αν ανακαλύπτει ότι για να πάρει ο Μάικλ αθλητική υποτροφία, πρέπει να βελτιώσει τους βαθμούς του. Έτσι η Λι Αν προσλαμβάνει μια καθηγήτρια, την Κυρία Σου. Η καθηγήτρια τον βοηθά και ο Μάικλ βελτιώνει αρκετά τους βαθμούς του για να διεκδικήσει την υποτροφία.
Όταν προπονητές έρχονται να στρατολογήσουν τον Μάικλ, η Λι Αν ξεκαθαρίζει ότι προτιμά του Πανεπιστήμιο του Μισισίπι καθώς τόσο αυτή όσο και ο σύζυγός της αποφοίτησαν από εκεί. Ο Μάικλ και οι Τουόχι, υπάγονται σε έρευνα του Εθνικού Οργανισμού Κολεγιακού Αθλητισμού (NCAA). Ο ερευνητής, λέει στον Μάικλ ότι οι Τουόχι και η Κυρία Σου θα επωφεληθούν αν προτιμήσει το Πανεπιστήμιο του Μισισίπι. Ο Μάικλ έρχεται εντιμέτωπος με την Λι Αν. Αργότερα, ο Μάικλ πηγαίνει στο διαμέρισμα της μητέρας του. Οι παλιοί του φίλοι των καλωσορίζουν αλλά ο αρχηγός της συμμορίας τους σχολιάζει αρνητικά τη Λι Αν και την Κόλινς. Ακολουθεί καυγάς και ο Μάικλ χτυπά τρεις αλήτες και σηκώνεται και φεύγει.
Η Λι Αν ψάχνει τον Μάικλ. Τελικά της τηλεφωνεί ο ίδιος και συναντιούνται. Η Λι Αν του λέει ότι θα υποστηρίξει οποιαδήποτε απόφαση κι αν πάρει. Ο Μάικλ λέει στον ερευνητή ότι διαλέγει το Πανεπιστήμιο του Μισισίπι εξηγώντας ότι όλη του η οικογένεια πήγε εκεί. Αργότερα, η Λι Αν μαζί με την υπόλοιπη οικογένεια πηγαίνουν τον Μάικλ στο Πανεπιστήμιο. Η ταινία τελειώνει με ένα συγκινητικό αντίο μεταξύ των Λι Αν και Μάικλ.
Κάστινγκ
Πρώτη επιλογή για το ρόλο της Λι Αν Τουόχι ήταν η Τζούλια Ρόμπερτς, αλλά τον απέρριψε. Η Σάντρα Μπούλοκ, η οποία δεν είναι αρκετά θρησκευόμενο άτομο, απέρριψε το ρόλο τρεις φορές επειδή ένιωθε άβολα να υποδυθεί μια αφοσιωμένη Χριστιανή. Σύμφωνα με την Μπούλοκ, ένιωθε ότι δεν μπορούσε να αντιπροσωπεύσει τα πιστεύω ενός τέτοιου ατόμου στην οθόνη. Αφού γνώρισε την αληθινή Λι Αν Τουόχι, η Μπούλοκ δέχτηκε το ρόλο, και μάλιστα συμφώνησε να μειωθεί η αμοιβή της με αντάλλαγμα ποσοστό από τις εισπράξεις.
Box office
Με προϋπολογισμό 29.000.000 δολάρια, η ταινία Μια Σχέση Στοργής άνοιξε στη 2η θέση με 34,1 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 255,9 εκατομμύρια δολάρια και στον υπόλοιπο κόσμο συγκέντρωσε 53,2 εκατομμύρια δολάρια. Παγκοσμίως απέφερε 309,2 εκατομμύρια δολάρια. Ήταν η 8η μεγαλύτερη εισπρακτική επιτυχία στην Αμερική για το 2009 και η 21η παγκοσμίως.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2009 Κατηγορία:Ταινίες παραγωγής Warner Bros. Κατηγορία:Ταινίες με ηθοποιό που κέρδισε Όσκαρ Α΄ Γυναικείου Ρόλου Κατηγορία:Αμερικανικές δραματικές ταινίες Κατηγορία:Αμερικανικές βιογραφικές ταινίες Κατηγορία:Αγγλόφωνες ταινίες Κατηγορία:Ταινίες παραγωγής Summit Entertainment Κατηγορία:Ταινίες γυρισμένες στην Τζόρτζια Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες)
Μιλένα Αποστολάκη
Η Μιλένα Αποστολάκη (γενν. 1965) είναι Ελληνίδα πολιτικός, δικηγόρος, βουλευτής και διευθύντρια του Ευρωπαϊκού Οργανισμού Διαμεσολάβησης και Διαιτησίας (ΕΟΔΙΔ). Έχει διατελέσει υφυπουργός Ανάπτυξης (2000-2001) και υφυπουργός Αγροτικής Ανάπτυξης και Τροφίμων (2010-2011).
Βιογραφικά στοιχεία
Γεννήθηκε στην Αθήνα το 1965. Κατάγεται από την Αρχαία Ελεύθερνα Ρεθύμνης. Φοίτησε στο Αρσάκειο Ψυχικού. Είναι απόφοιτος της Νομικής Σχολής του Πανεπιστημίου Αθηνών και μέλος του Δικηγορικού Συλλόγου Αθηνών.
Έχει εργαστεί στη Νομική Υπηρεσία της Ολυμπιακής Αεροπορίας (από το 1989), σε μεγάλο δικηγορικό γραφείο στην Ουάσινγκτον (Fried Frank Harris Shriver & Jacobson) και στο Νομικό Γραφείο του Ανδρέα Παπανδρέου (1993-1995). Διετέλεσε ειδική συνεργάτις του υπουργού Ανάπτυξης Ευάγγελου Βενιζέλου.
Τον Απρίλιο του 2022 έγινε διευθύντρια του Ευρωπαϊκού Οργανισμού Διαμεσολάβησης και Διαιτησίας (ΕΟΔΙΔ).
Πολιτική πορεία
Το 2001 εξελέγη μέλος της Κεντρικής Επιτροπής του ΠΑΣΟΚ, ενώ το 2005 εξελέγη μέλος του Πολιτικού Συμβουλίου.
Εξελέγη βουλευτής Β΄ Αθήνας στις εκλογές του 2000, 2004, 2007 και 2009. Από τις 13 Απριλίου 2000 έως τις 24 Οκτωβρίου 2001 ήταν υφυπουργός Ανάπτυξης στην κυβέρνηση του Κώστα Σημίτη. Από τις 7 Σεπτεμβρίου 2010 μέχρι τις 17 Ιουνίου 2011 ήταν υφυπουργός Αγροτικής Ανάπτυξης και Τροφίμων στην κυβέρνηση του Γιώργου Παπανδρέου. Την 1η Νοεμβρίου 2011 παραιτήθηκε από την κοινοβουλευτική ομάδα του ΠΑΣΟΚ, καθώς διαφώνησε με την πρόθεση της κυβέρνησης για διεξαγωγή δημοψηφίσματος για την κρίση χρέους.
Το 2012 είχε εισηγηθεί στη Βουλή τον ισχύοντα νόμο 4039/12 που αφορούσε τα αδέσποτα και τα δεσπόζοντα ζώα συντροφιάς ο οποίος επαρκεί και κατά επέκταση συντελεί αποτελεσματικά στην εξέλιξη της φιλοζωικής κοινότητας και των σχετικών ζητημάτων.
Το 2015 τάχθηκε δημόσια υπέρ του «ΝΑΙ» στο δημοψήφισμα.
Στις βουλευτικές εκλογές του Μαΐου και του Ιουνίου 2023 εξελέγη με το ΠΑΣΟΚ-ΚΙΝΑΛ στον Βόρειο Τομέα Αθηνών.
Συγγραφικό έργο
Το 2014 έγραψε το βιβλίο Πολίτες ενωμένοι ποτέ νικημένοι, το οποίο απευθύνεται σε παιδιά και το προλόγισε ο Κώστας Χρυσόγονος. Το 2017 κυκλοφόρησε το δεύτερο βιβλίο της, Το τέλος της μεταπολίτευσης το οποίο παρουσίασε η Φώφη Γεννηματά.
Πηγές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες δικηγόροι Κατηγορία:Βουλευτές Β΄ Αθηνών Κατηγορία:Βουλευτές Β1' Βόρειου Τομέα Αθηνών Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής Κατηγορία:Έλληνες υφυπουργοί Ανάπτυξης Κατηγορία:Έλληνες υφυπουργοί Αγροτικής Ανάπτυξης και Τροφίμων
Ίνγκλις Χάρμπορ
Στον Άγιο Παύλο υπάρχουν δύο κύρια λιμάνια. Το Ίνγκλις Χάρμπορ είναι το ένα (το άλλο είναι το λιμάνι του Φάλμουθ).
Γεωγραφία
Το Ίνγκλις Χάρμπορ βρίσκεται νότια της Αντίγκουα και Μπαρμπούντα και της Αντίγκουα και νοτιοδυτικά του Αγίου Παύλου. Βρίσκεται νότια της πρωτεύουσας, Σαιντ Τζονς.
Τουρισμός
Το Ίνγκλις Χάρμπορ είναι προορισμός για βαρκάδα. Η πόλη είναι επίσης γνωστή για το Ναυπηγείο του Νέλσον, το οποίο από το 2016 αποτελεί μνημείο παγκόσμιας κληρονομιάς της UNESCO.
Εξωτερικοί σύνδεσμοι
Κατηγορία:Πόλεις της Αντίγκουα και Μπαρμπούντα Κατηγορία:Άγιος Παύλος (Αντίγκουα και Μπαρμπούντα)
Νατάλια Νάιντχαρτ
Η Νατάλια Νάιντχαρτ Γουίλσον (γεν. 27 Μαΐου 1982) είναι Καναδή επαγγελματίας παλαίστρια και μοντέλο, που εργάζεται στην εταιρεία πάλης WWE.
Πρώτα Χρόνια
Η Νατάλια έγινε η πρώτη γυναίκα που εκπαιδεύτηκε στο θρυλικό Dungeon, του Στου Χαρτ, απο τους θείους της, Ρος και Μπρους Χαρτ. Εκτός απο την επαγγελματική πάλη, εκπαιδεύτηκε στις Μεικτές Πολεμικές Τέχνες και στην ερασιτεχνική πάλη, ενώ είναι η πρώτη παλαίστρια τρίτης γενιάς στο κόσμο.
Το 2000 έκανε το ντεμπούτο της στην ανεξάρτητη σκηνή της επαγγελματική πάλης. Εκεί κατέκτησε διάφορα πρωταθλήματα μέχρι το 2007 που υπέγραψε συμβόλαιο με την εταιρεία πάλης WWE.
Πορεία στο WWE
Τον Ιανουάριο του 2007 η Νατάλια υπέγραψε με το WWE και στάλθηκε στο θυγατρικό Deep South Wrestling για εκπαίδευση. Μετά απο έναν χρόνο προωθήθηκε στο κύριο ρόστερ του σόου, με ρόλο αντιπαθή στο κοινό. Αφού είχε διάφορες αντιπαλότητες, το 2009 η Νατάλια συμμετείχε στην ομάδα "Χαρτ Ντάιναστι" με τους Ντέιβιντ Χαρτ Σμιθ και Τάισον Κιντ. Τον Νοέμβριο του 2010 η ομάδα χωρίστηκε, ωστόσο η Νατάλια κατάφερε να κατακτήσει το Γυναικείο Πρωτάθλημα λίγες μέρες αργότερα. Τον Ιανουάριο του 2011 έχασε τον τίτλο της και απέτυχε να το ανακτήσει.
Μετά απο μερικούς μήνες η Νατάλια με την Μπεθ Φίνιξ σχημάτισαν την ομάδα "Ντίβας οφ Ντουμ", αρχίζοντας κόντρες με πολλές παλαίστριες του σόου. Το 2012 η ομάδα διαλύθηκε και η καριέρα της Νατάλια πήρε κατηφορική τάση. Το 2013 άρχισε να προωθείται ξανά, ειδικά με την συμμετοχή της στο ριάλιτι "Τόταλ Ντίβας" με άλλες γνωστές παλαίστριες του WWE.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Οικογένεια Κοντογούρη
Η Οικογένεια Κοντογούρη είναι από την Πάτρα με απώτερη καταγωγή από την Καφαλληνία.
Γενάρχης είναι ο Ανδρέας Κοντογούρης από την Κεφαλληνία, που το 1786 εγκαταστάθηκε στην Πάτρα. Ήταν αγωνιστής κατά την Επανάσταση του 1821 και διπλωμάτης· νυμφεύτηκε τη Ζωή Μεσσηνέζη και είχε παιδί τον δικαστικό Στυλιανό. Γιος του Στυλιανού ήταν ο πολιτικός Αριστομένης Κοντογούρης, σύζυγος της Βικτωρίας κόρης του Χρύσανθου Σισίνη και της Βασιλικής Μπότσαρη. Παιδιά του Αριστομένη ήταν ο Νικόλαος Κοντογούρης και ο Φίλιππος Κοντογούρης.
Γιουπιά
Το Γιουπιά (γαλλικά: Llupia, καταλανικά: Llupià) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Γιουπιαί (γαλλικά: Llupiais).
Παραπομπές
Κατηγορία:Κοινότητες των Ανατολικών Πυρηναίων
Μέθοδος φερομονών - παρεμπόδισης σύζευξης
thumb|right|Προσέλκυση νυμφών εντόμων λόγω της έκκρισης [[Φερομόνη|φερομονών.]] Μέθοδος φερομονών - παρεμπόδισης σύζευξης (Mating disruption), ή αλλιώς γνωστή ως μέθοδος Κομφούζιο, ονομάζεται η τεχνολογική μέθοδος που διαμέσου της χρήσης σεξουαλικών φερομονών (που παράγονται τεχνητά) παρεμποδίζεται καθοριστικά η σύζευξη μεταξύ θηλυκών και αρσενικών λεπιδόπτερων.
Ως αποτέλεσμα της μεθόδου, η οποία γνωρίζει σημαντική άνθηση στους καλλιεργούμενους αγρούς και οπωρώνες, επιτυγχάνεται σταδιακή αλλά δραστική μείωση της αναπαραγωγής του πληθυσμού των λεπιδοπτέρων, με άμεση συνέπεια, τη μείωση και εν τέλει την ελαχιστοποίηση των ζημιών στους καρπούς της ροδακινιάς, της νεκταρινιάς, της βερυκοκιάς, της μηλιάς, της αχλαδιάς, της κυδωνιάς, καθώς και άλλων ειδών.
Είναι γνωστό ότι έτσι, με αυτή τη μέθοδο, ελαχιστοποιείται η αναπαραγωγική ικανότητα των ακμαίων μικρολεπιδοπτέρων, όπως: (i) της καρπόκαψας (Grapholitha molesta), της ανάρσιας (Anarsia lineatella) και του φυλλοδέτη (Adoxophyes orana), γνωστών εντομολογικών εχθρών της ροδακινιάς, της νεκταρινιάς και της βερυκοκιάς, (ii) του μικρολεπιδοπτέρου καρπόκαψας της μηλιάς (Cydia pomonella), κυριότερου εντομολογικού εχθρού της μηλιάς, της αχλαδιάς και της κυδωνιάς, και έτσι μειώνεται ή/και εξαφανίζεται ο πληθυσμός των επιβλαβών προνυμφών των εντόμων. Άλλες διαδεδομένες χρήσεις της μεθόδου, μπορούν να αφορούν την άμπελο (κν. αμπέλι) για τον έλεγχο της ευδεμίδας (Lobesia botrana) και επίσης, την ντομάτα θερμοκηπίου για τον έλεγχο της τούτα (Tuta absoluta). Στην πράξη, η χρήση ειδικών συσκευών από διαχυτήρες, με ελεγχόμενη αποδέσμευση, που περιέχουν τη συνθετική φερομόνη, που είναι παρόμοια με τη φυσική φερομόνη, την οποία παράγουν τα λεπιδόπτερα, αναρτώνται σε κλαδιά των οπωροφόρων δένδρων, σε μέτριο ύψος και τίθενται σε λειτουργία νωρίς την άνοιξη. Πρόσθετα, επιπλέον διαχυτήρες τοποθετούνται στα όρια των οπωρώνων κοντά στις κορυφές των δέντρων.
Η μέθοδος παρουσιάζει το πλεονέκτημα της καταπολέμησης των μικρολεπιδοπτέρων χωρίς επιβλαβείς χημικές ενώσεις (εντομοκτόνα) που προκαλούν περιβαλλοντική ρύπανση, και πρόσθετα, επιτρέπει την ανάκαμψη της βιοποικιλότητας στους οπωρώνες. Η εφαρμογή τέτοιων καινοτομικών μεθόδων σεξουαλικής σύγχυσης των μικρολεπιδοπτέρων, στην Ελλάδα, είναι γνωστή -για προφανείς λόγους- ως μέθοδος κομφούζιο.
Σύνδεσμοι
Κατηγορία:Βιοχημεία Κατηγορία:Γεωπονία
Κένεθ Φαρίντ
Ο Κένεθ Μπέρναρντ Φαρίντ Λιούις (αγγλικά: Kenneth Bernard Faried Lewis, γενν. 19 Νοεμβρίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ. Ολοκλήρωσε την κολεγιακή σταδιοδρομία του ως ο κορυφαίος ριμπάουντερ όλων των εποχών του NCAA στη μετά το 1973 εποχή με 1.673 ριμπάουντ. Επιλέχθηκε 22ος συνολικά στο ΝΒΑ Ντραφτ 2011 από τους Ντένβερ Νάγκετς.
Ντένβερ Νάγκετς (2011-2018)
Στις 12 Νοεμβρίου 2012, ο Φαρίντ αναδείχθηκε Παίκτης της Εβδομάδας στη Δυτική Περιφέρεια για παιχνίδια που παίχτηκαν από τη Δευτέρα 5 Νοεμβρίου έως την Κυριακή 11 Νοεμβρίου. Ήταν το πρώτο βραβείο του παίκτη της εβδομάδας στην καριέρα του. Τρεις ημέρες αργότερα, είχε 16 πόντους και 20 ριμπάουντ (ρεκόρ καριέρας τα 11 επιθετικά ριμπάουντ) σε 36 λεπτά εναντίον των Μαϊάμι Χιτ. Στις 12 Δεκεμβρίου, κατέγραψε 26 πόντους, 14 ριμπάουντ και τρία κλεψίματα σε 38 λεπτά εναντίον των Μινεσότα Τίμπεργουλβς. Στις 15 Φεβρουαρίου 2013, ανακηρύχθηκε Πολυτιμότερος Παίκτης του Rising Stars Challenge, όπου κατέγραψε 40 πόντους και 10 ριμπάουντ σε 22 λεπτά για τη νικήτρια ομάδα, καθώς η Team Chuck κέρδισε την Team Shaq με 163-135.
Στις 3 Φεβρουαρίου 2014, ο Φαρίντ σημείωσε ρεκόρ καριέρας με 28 πόντους και 11 ριμπάουντ απέναντι στους Λος Άντζελες Κλίπερς. Έβαλε 34 πόντους και πήρε 13 ριμπάουντ σε 27 λεπτά στις 2 Απριλίου εναντίον των Νιου Ορλίνς Πέλικανς και έγινε ο πρώτος παίκτης στην ιστορία του ΝΒΑ που κατέγραψε αυτούς τους αριθμούς ενώ έπαιζε 27 λεπτά ή λιγότερα. Κατέγραψε 24 πόντους και 21 ριμπάουντ (ρεκόρ καριέρας) εναντίον των Γιούτα Τζαζ στις 12 Απριλίου.
Στις 8 Οκτωβρίου 2014, ο Φαρίντ υπέγραψε επέκταση του πολυετούς συμβολαίου του με τους Νάγκετς. Στις 26 Δεκεμβρίου, είχε 25 ριμπάουντ (ρεκόρ καριέρας) και 26 πόντους, καθώς οι Νάγκετς κέρδισαν τους Τίμπεργουλβς με 106–102. Στις 12 Απριλίου 2015, πέτυχε 30 πόντους (ρεκόρ καριέρας) στη νίκη με 122-111 επί των Σακραμέντο Κινγκς.
Στις 3 Νοεμβρίου 2015, ο Φαρίντ σημείωσε 28 πόντους (ρεκόρ σεζόν) στη νίκη με 120–109 επί των Λέικερς. Στις 6 Μαρτίου 2016, σημείωσε 25 πόντους και 20 ριμπάουντ στη νίκη στη παράταση με 116–114 επί των Ντάλας Μάβερικς.
Ο Φαρίντ υπέφερε από πόνο στην πλάτη για μεγάλο μέρος της σεζόν 2016-17 και τον έκανε να χάσει 15 παιχνίδια συνολικά, τα περισσότερα από τα οποία ήταν τον Φεβρουάριο, τον Μάρτιο και τα τελευταία παιχνίδια τον Απρίλιο. Έπαιξε σε 61 παιχνίδια συνολικά με μέσο όρο 9,6 πόντους και 7,5 ριμπάουντ σε 21,2 λεπτά, όλα χαμηλά ρεκόρ καριέρας.
Ο ρόλος του υποβαθμίστηκε στον πάγκο τα τελευταία δύο χρόνια στο Ντένβερ, ειδικα τη σεζόν 2017-18, καθώς είχε χαμηλό μέσο όρο καριέρας με 5,9 πόντους και 4,8 ριμπάουντ σε μόλις 32 παιχνίδια.
Μπρούκλιν Νετς (2018–2019)
Στις 13 Ιουλίου 2018, ο Φαρίντ ανταλλάχθηκε στους Μπρούκλιν Νετς για τον Αϊζάια Γουάιτχεντ. Στις 19 Ιανουαρίου 2019, αποδεσμεύθηκε από τους Νετς.
Ζεγιάνγκ Λάιονς (2019)
Στις 6 Νοεμβρίου 2019, ο Φαρίντ αναφέρθηκε ότι υπέγραψε με τους Ζεγιάνγκ Λάιονς. Αφού εμφανίστηκε σε επτά παιχνίδια, ο αναφέρθηκε ότι το συμβόλαιό του Φαρίντ με την ομάδα τερματίστηκε στις 4 Δεκεμβρίου.
Λεόνες ντε Πόνσε (2021)
Στις 3 Αυγούστου 2021, ο Φαρίντ συμπεριλήφθηκε στο ρόστερ των Πόρτλαντ Τρέιλ Μπλέιζερς για το NBA Σάμερ Λιγκ 2021. Την 1η Οκτωβρίου, υπέγραψε με τη Λεόνες ντε Πόνσε από το Πουέρτο Ρίκο.
ΤΣΣΚΑ Μόσχας (2021)
Στις 9 Οκτωβρίου 2021, ο Φαρίντ υπέγραψε με την ΤΣΣΚΑ Μόσχας της VTB Λίγκα και της Ευρωλίγκα. Αποχώρησε από την ομάδα στις 17 Δεκεμβρίου 2021.
Εθνική ομάδα
Ο Φαρίντ ήταν μέλος της Εθνικής Ηνωμένων Πολιτειών Αμερικής που κέρδισε το Παγκόσμιο Κύπελλο του 2014 και ονομάστηκε επίσης στην καλύτερη ομάδα της διοργάνωσης.
Carputer
Το Carputer είναι όρος που αναφέρεται σε ένα PC εγκατεστημένο σε ένα αυτοκίνητο. Εναλλακτικά χρησιμοποιείται επίσης ο όρος CarPC. Τα συστήματα Carputer μπορούν να αποτελούνται από έναν μεγαλύτερο υπολογιστή γραφείου, ένα φορητό υπολογιστή ή άλλο μικρότερο υπολογιστή μορφή-παράγοντα. Οι χρήστες των Carputer είναι η ερασιτεχνική κατηγορία της βιομηχανίας της εμπορικής τηλεπληροφορικής.
Κατωτέρω είναι ένας κατάλογος πραγμάτων που ένα carputer μπορεί (ενδεχομένως) να κάνει. Αυτός ο κατάλογος δεν είναι από τη φύση του ποτέ πλήρης.
Μηχανή
Η μηχανή είναι η καρδιά ενός συστήματος carputer. Με βάση τον προϋπολογισμό, οι χρήστες μπορούν εύκολα να ενσωματώσουν και να εγκαταστήσουν ουσιαστικά οποιοδήποτε υπολογιστή. Το 2000 - όταν οι τιμές υλικού ήταν ακόμα αρκετά υψηλές και τα lap-top κόστιζαν χιλιάδες ευρώ, τα πρώτα συστήματα carputer βασίστηκαν στο υλικό, όπως: 400 MHz eMachine desktops. Οι τιμές έχουν πέσει κάτω σε τόσο μεγάλο μέρος στις μικρής μορφής μητρικές κάρτες ώστε ακόμη και εκείνοι, με μικρό προϋπολογισμό να μπορούν να φτιάξουν μια μικρών δυνατοτήτων μηχανή με λίγα χρήματα. Επίσης, υπάρχει μια αναπτυσσόμενη αγορά χρησιμοποιημένου carputer υλικού για πώληση - που βοηθά τον αρχάριο να αντέξει οικονομικά στη δημιουργία ενός συστήματος και να αποκτήσει εμπειρία.
Το 2006, τα μέσα carputer έτρεχαν με ταχύτητες CPU που προσέγγιζαν 1 GHz. Η χαρακτηριστική χρήση μνήμης ποικίλλει από 256MB ως 1GB. Όπως πάντα, η απόδοση και η ευελιξία θα είναι μια λειτουργία των διαθέσιμων επεξεργαστών και μνήμης.
οθόνη
Πρέπει να είστε σε θέση να δώσετε εντολές στο σύστημα carputer σας, κατά προτίμηση, αυτή η διαδικασία πρέπει να είναι όσο το δυνατόν ευκολότερη. Τα αρχικά carputers (προ-2000) χρησιμοποίησαν οθόνες LCD για να προβάλουν και να παίξουν μουσική, οι εντολές στέλνονταν χαρακτηριστικά στο carputer με τη βοήθεια ενός πληκτρολογίου. Όχι μακριά μετά από την αρχική εμφάνιση του carputer, πολλοί άρχισαν να χειρίζονται ασύρματα τις μηχανές τους. Αυτό ήταν το χρόνο που οι μικρές οθόνες TV έγιναν προσιτές. Η πλειοψηφία των πρώτων (προσιτών) carputer οθονών είχαν τηλεοπτική εισαγωγή RCA μόνο.
Οι σύγχρονες οθόνες έχουν κάνει άλματα σε σχέση με μερικά έτη πριν. Η πιο κοινή σύγχρονη οθόνη που οι χρήστες χρησιμοποιούν είναι η οθόνη αφής VGA 7 ιντσών. Τα χαρακτηριστικά χρησιμοποιούμενα πρότυπα είναι οθόνες Lilliput ή Xenarc.
Υλικό διεπαφών
Εκτός από την οθόνη, πολλές άλλες επιλογές υπάρχουν για να αλληλεπιδράσουν με ένα CarPC, με έναν τρόπο που δεν αποσπά τον οδηγό από το σημαντικότερο στόχο την οδήγηση. Το 2005, οι χρήστες άρχιζαν να πειραματίζονται με το Heads Up Display, αν και αυτό συνήθως τοποθετείται παρά ανήκει στη μαζική παραγωγή.
Τροφοδοσία
Η πιο βασική ερώτηση των νέων σε Carputers είναι πώς να τροφοδοτήσει τη μηχανή. Οι χρήστες lap-top έχουν μια ευκολότερη επιλογή, τη χρήση των εσωτερικών μπαταριών. Όλες οι άλλες μηχανές Carputer χρειάζονται τη μια από δύο μεθόδους για τη τροφοδοσία. Μια μέθοδος είναι η χρήση ενός αναστροφέα, άλλη είναι η χρήση μιας παροχής ηλεκτρικού ρεύματος συνεχές ρεύμα-συνεχές ρεύμα.
Βασικά χαρακτηριστικά γνωρίσματα
Μερικά από τα χαρακτηριστικά γνωρίσματα/τις ιδέες κατωτέρω μπορεί να είναι παράνομο να τρέξουν σε ένα όχημα ενώ είναι σε κίνηση.
Εξωτερικοί σύνδεσμοι
Κατηγορία:Ηλεκτρονικός υπολογιστής
Όμπλαστ του Μούρμανσκ
Το Όμπλαστ του Μούρμανσκ (ρωσικά: Му́рманская о́бласть) είναι ομοσπονδιακό υποκείμενο της Ρωσίας. Καταλαμβάνει τη Χερσόνησο Κόλα στον Αρκτικό ωκεανό και συνορεύει με τη Φινλανδία και τη Νορβηγία. Ιστορικά τα εδάφη της ήταν τμήμα της Λαπωνίας.
Πρωτεύουσα της περιφέρειας είναι το Μούρμανσκ, το μεγαλύτερο βόρειο λιμάνι της Ρωσίας. Άλλες σημαντικές πόλεις είναι το Σεβερομόρσκ, το Απατίτυ, η Κανταλάξα, το Κίροβσκ και το Μοντσεγκόρσκ.
Η πλειοψηφία του πληθυσμού είναι Ρώσοι (85,2%) και ακολουθούν οι Ουκρανοί (6,4%). Οι αυτόχθονες πληθυσμοί (Σάαμι, Καρέλιοι, Κόμι) μόλις που ξεπερνούν αθροιστικά το 1%.
Στρατός
Το Όμπλαστ του Μούρμανσκ διαδραματίζει σημαντικό ρόλο για το Ρωσικό Πολεμικό Ναυτικό, καθώς ο Βόρειος Στόλος έχει την έδρα του στο Σεβερομόρσκ, 25 χλμ. βόρεια του Μούρμανσκ. Το Πολεμικό Ναυτικό έχει πολλές άλλες βάσεις και ναυπηγεία στο Όμπλαστ του Μούρμανσκ.
Η 200η Αυτόνομη Μηχανοκίνητη Ταξιαρχία βρίσκεται στην Πετσένγκα.
Λος Μαζός
Το Λος Μαζός (γαλλικά: Los Masos, καταλανικά: Els Masos) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Μαζουά (γαλλικά: Masois).
Εξωτερικοί σύνδεσμοι
Κατηγορία:Κοινότητες των Ανατολικών Πυρηναίων
Γοδεφρείδος Μαυρίκιος ντε Λα Τουρ ντ'Ωβέρν, δούκας του Μπουγιόν
Ο Γοδεφρείδος-Μαυρίκιος ντε Λα Τουρ ντ'Ωβέρν, γαλλ.: Godefroy Maurice de La Tour d'Auvergne, δούκας τού Μπουγιόν (21 Ιουνίου 1636 – 26 Ιουλίου 1721) ήταν Γάλλος ευγενής και μέλος τού Οίκου ντε Λα Τουρ ντ'Ωβέρν, μίας από τις πιο σημαντικές οικογένειες στη Γαλλία την εποχή αυτή. Νυμφεύτηκε τη Mαρία-Άννα Μαντσίνι, ανιψιά τού καρδινάλιου Mαζαρέν και απέκτησε επτά παιδιά.
Βιογραφία
Ήταν γιος τού Φρειδερίκου-Μαυρίκιου ντε Λα τουρ ντ'Ωβέρν και της Eλεονόρας-Αικατερίνης-Φεβρωνίας, κόμισσας τού Μπεργκ, ήταν το δεύτερο από τα έντεκα παιδιά. Η μεγαλύτερη αδελφή του Ελισάβετ (1635–1680) παντρεύτηκε τον Κάρολο Γ΄ δούκα του Ελμπέφ.
Ένας από τους αδελφούς της Μαρίας-Άννας ήταν ο Φίλιππος-Ιούλιος Μαντσίνι, εραστής τού Φιλίππου της Ορλεάνης, αδελφού τού Λουδοβίκου ΙΔ΄. Ο θείος της Μαρίας-Άννας απεβίωσε στα δεκατρία της. Το βράδυ πριν από το τέλος τού καρδιναλίου, ο διάσημος στρατάρχης Tυρέν ήρθε στο κρεβάτι εκείνου, για να ζητήσει το χέρι της Mαρίας-Άννας στο όνομα του ανιψιού του, τού νεαρού Γοδεφρείδου-Μαυρίκιου, δούκα τού Μπουγιόν.
Η σύζυγός του ίδρυσε ένα μικρό σαλόνι στη νέα της κατοικία, το μέγαρο ντε Μπουγιόν, το οποίο αγόρασε το 1681. Επέζησε της συζύγου του κατά περίπου επτά χρόνια. Τον διαδέχθηκε ο γιος του Εμμανουήλ-Θεοδόσιος ως δούκας τού Μπουγιόν.
Επιγαμίες με την οικογένεια Λα Τρεμουάλ
Ο Eμμανουήλ-Θεοδόσιος και η Mαρία-Αρμάνδη-Βικτώρια ήταν γονείς των:
Εξωτερικοί σύνδεσμοι
Κατηγορία:Πρόσωπα του Παλαιού Καθεστώτος Κατηγορία:Γάλλοι του 17ου αιώνα Κατηγορία:Γάλλοι Ρωμαιοκαθολικοί Κατηγορία:Οίκος ντε Λα Τουρ ντ'Ωβέρν
Βαγγέλης Μάντζαρης
Ο Βαγγέλης Μάντζαρης (Περιστέρι, 17 Απριλίου 1990) είναι Έλληνας επαγγελματίας διεθνής καλαθοσφαιριστής. Με ύψος 1,96 μέτρα αγωνίζεται ως πόιντ γκάρντ στην ομάδα του Ιωνικού Νίκαιας. Ο αδελφός του, Αντώνης Μάντζαρης, είναι επίσης επαγγελματίας καλαθοσφαιριστής.
Ολυμπιακός
Το Σεπτέμβριο του 2011, υπέγραψε τετραετές συμβόλαιο με τον Ολυμπιακό. Το 2012 και το 2013 κέρδισε την Ευρωλίγκα με τον Ολυμπιακό. Στις αρχές του 2013, τραυματίστηκε πολύ σοβαρά στο γόνατο, με αποτέλεσμα να χάσει την υπόλοιπη χρονιά. Παρόλα αυτά, παρέμεινε στην ομάδα. Ακολούθως, το 2014, ανανέωσε το συμβόλαιό του με τον Ολυμπιακό, μέχρι το 2017. Τη σεζόν 2014-2015, κατάφερε να φτάσει μέχρι τον τελικό της Ευρωλίγκα με τον Ολυμπιακό, χωρίς όμως να την κατακτήσει, με αντίπαλο τη Ρεάλ Μαδρίτης. Ωστόσο, την ίδια σεζόν, στέφθηκε πρωταθλητής Ελλάδος, με τον Ολυμπιακό να νικά στους τελικούς με 3-0 τον Παναθηναϊκό. Κάτι που κατάφερε και την επόμενη χρονιά έχοντας καταλυτικό ρόλο στο τελευταίο παιχνίδι, αφού με δικό του τρίποντο και ενώ ο Ολυμπιακός έχανε για τρεις πόντους, έστειλε το ματς στην παράταση, όπου τελικά η ομάδα του νίκησε.
Ούνικς Καζάν
Στις 17 Ιουλίου 2019, συμφωνήθηκε η μεταγραφή του στην ρωσική Ούνικς Καζάν. Με τη φανέλα της Ούνικς, ο Μάντζαρης αγωνίστηκε για μισή σεζόν και μέτρησε 3,9 πόντους, 2,3 ριμπάουντ, 2,5 ασίστ στο EuroCup, ενώ αντίστοιχα στην VTB είχε 4,4 πόντους, 1,4 ριμπάουντ, 2,4 ασίστ.
Προμηθέας Πατρών
Στις 30 Δεκεμβρίου 2019, ανακοινώθηκε από τον Προμηθέα Πατρών. Στις 4 Ιανουαρίου πραγματοποίησε το ντεμπούτο του με τη φανέλα του Προμηθέα, πετυχαίνοντας 13 πόντους. Στις 16 Φεβρουαρίου 2020, αγωνίστηκε στον τελικό Κυπέλλου Ελλάδος κόντρα στην ΑΕΚ (ήττα 57-61), έχοντας 3 πόντους. Ενώ το καλοκαίρι του 2020, αποχώρησε από την ομάδα, στις 8 Οκτωβρίου επέστρεψε στον Προμηθέα. Στις 21 Οκτωβρίου, στην νίκη του Προμηθέα με 88-72 απέναντι στην Ναντέρ, μοίρασε 11 ασίστ με μόλις 1 λάθος κάνοντας ρεκόρ καριέρας στις τελικές πάσες. Στις 10 Δεκεμβρίου, έγινε μόλις ο δεύτερος Έλληνας που πέτυχε τριπλ νταμπλ σε ευρωπαϊκή διοργάνωση (Νικ Καλάθης ο άλλος). Το πέτυχε σε αγώνα του Γιούροκαπ κόντρα στην Τσεντεβίτα Ολίμπια (ήττα 77-73), έχοντας 12 πόντους (1/2 βολές, 1/1 δίποντο, 3/6 τρίποντα), 10 ριμπάουντ και 10 ασίστ. Μάλιστα ήταν το ένατο τριπλ νταμπλ στην ιστορία του Γιούροκαπ και το πρώτο έπειτα από το 2015. Στις 16 Δεκεμβρίου 2020 αποτέλεσε παρελθόν από τον σύλλογο μετρώντας 7,2 πόντους, 7,5 ασίστ και 5,5 ριμπάουντ στο Γιούροακπ (6 ματς) και 11,3 πόντους, 5,3 ασίστ και 5 ριμπάουντ στο Πρωτάθλημα Ελλάδας (3 ματς).
Περιστέρι
Στις 17 Δεκεμβρίου 2020, επέστρεψε στον σύλλογο που έκανε τα πρώτα μπασκετικά του βήματα, το Περιστέρι. Στις 4 Απριλίου 2021, κόντρα στον Προμηθέα Πατρών έφτασε τους 300 αγώνες στο Πρωτάθλημα Ελλάδας, και έγινε ο 49ος που φτάνει σε αυτόν τον αριθμό στα χρόνια του επαγγελματικού Πρωταθλήματος (από το 1992-93). Παράλληλα με τις δύο ασίστ που μοίρασε στο παιχνίδι, έγινε ο 14ος που έφτασε τις 800. Με την ομάδα των δυτικών προαστίων είχε 4,4 πόντους, 2 ριμπάουντ και 3 ασίστ σε 13 αγώνες Πρωταθλήματος
Σταλ Όστροφ
Στις 5 Αυγούστου 2021, ανακοινώθηκε από την πολωνική Σταλ Όστροφ. Στις 30 Σεπτεμβρίου, αποχώρησε από την πολωνική ομάδα, έχοντας αγωνιστεί σε τέσσερις αγώνες.
Χάποελ Εϊλάτ
Στις 3 Οκτωβρίου 2021, συμφώνησε με την Χάποελ Εϊλάτ μέχρι το τέλος της σεζόν 2021-22. Έφυγε από την ισραηλινή ομάδα ένα μήνα μετά, ώστε να επιστρέψει στην Ελλάδα.
Π.Α.Ο.Κ
Στις 11 Νοεμβρίου 2021, ανακοινώθηκε από τον Π.Α.Ο.Κ, ως το τέλος της αγωνιστικής περιόδου 2021-22.
Παντέρας ντε Μιράντα
Στις 2 Μαρτίου 2023 ανακοινώθηκε από την Παντέρας ντε Μιράντα από τη Βενεζουέλα. Στο ντεμπούτο του στο Πρωτάθλημα και στην εκτός έδρας νίκη επί της Ντιάμπλο με 85-69, είχε 12 πόντους (3/4 δίποντα, 2/6 τρίποντα), 5 ασίστ, 3 ριμπάουντ, 1 κλέψιμο και 1 λάθος σε 27 λεπτά συμμετοχής.
Εθνικές ομάδες
Ως μέλος της Εθνικής Νέων Ελλάδας, ο Μάντζαρης κέρδισε το χρυσό μετάλλιο στο Ευρωπαϊκό πρωτάθλημα U18 και το ασημένιο στο Παγκόσμιο Πρωτάθλημα U19. Επίσης κέρδισε χρυσό μετάλλιο, το 2009, στο Ευρωπαϊκό Πρωτάθλημα νέων και το ασημένιο στο Ευρωπαϊκό Πρωτάθλημα, την επόμενη σεζόν.
Έγινε μέλος της Εθνικής Ανδρών το 2011. Με αυτή συμμετείχε στα Προκριματικά των Ολυμπιακών Αγώνων του 2012, καθώς και στο Παγκόσμιο Κύπελλο 2014. Επίσης, ήταν παρών στο Ευρωμπάσκετ του 2015, στο Προολυμπιακό τουρνουά του 2016, στο Ευρωμπάσκετ του 2017 και στο Παγκόσμιο Κύπελλο του 2019. Συνεχίζει τις εμφανίσεις με το εθνόσημο και στα Προκριματικά του Ευρωμπάσκετ 2021.
Με την Εθνική ανδρών έχει συνολικά 77 αγώνες με 170 πόντους (μ.ο: 2.21), ενώ στους έφηβους είχε 39 αγώνες με 275 πόντους (μ.ο: 7.05) και στους νέους άνδρες κατέγραψε 26 συμμετοχές με 111 πόντους (μ.ο: 4.27).
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Περιστερίου Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Ούνικς Καζάν Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Σταλ Όστρουφ Βιελκοπόλσκι Κατηγορία:Καλαθοσφαιριστές VTB Λίγκα Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Ευρωμπάσκετ 2015 Κατηγορία:Καλαθοσφαιριστές Ευρωμπάσκετ 2017
Κατάλογος τευχών του Αστερίξ
Αυτή η σελίδα περιέχει μια λίστα με όλα τα τεύχη του Αστερίξ (σύνολο 36 επίσημα άλμπουμ). Επίσης, παρατίθενται και άλλα καλλιτεχνικά προϊόντα που βασίζονται στον κόσμο του Αστερίξ όπως εικονογραφημένες ιστορίες για παιδιά, ταινίες και άλλα.
Στον πίνακα που ακολουθεί, τα έτη έκδοσης και η σειρά των τευχών βασίζονται στην πρωτότυπη (γαλλική) έκδοση. Η σειρά έκδοσης για τις μεταφράσεις σε άλλες γλώσσες διαφέρει από χώρα σε χώρα.
Ουντερζό μόνο
Μετά το θάνατο του Γκοσινύ, ο Ουντερζό συνέχισε τη σειρά μόνος του, γράφοντας τις δικές του ιστορίες με θέματα όπως ο φεμινισμός, οι εξωγήινοι και ταξίδια στην Ινδία και την Ατλαντίδα. Αυτά τα νεότερα βιβλία συχνά επικρίνονται για την απουσία του χιούμορ και του στυλ γραφής του Γκοσινύ και μάλιστα ορισμένοι θαυμαστές θεωρούν τη σειρά λήξασα με το Ο Αστερίξ στους Βέλγους. Παρ'όλ'αυτά, τα νούμερα των πωλήσεων δεν εμφανίζουν κάποια ένδειξη μειωμένης δημοτικότητας.
Φερί και Κονράντ
Μετά την απόσυρση του Ουντερζό το 2011, τη δημιουργία νέων άλμπουμ ανέλαβαν οι Ζαν-Υβ Φερί (σενάριο) και Ντιντιέ Κονράντ (σχέδιο).
Δομή των τευχών
Το κείμενο σε κάθε τεύχος καταλαμβάνει τυπικά 48 σελίδες· εξαίρεση αποτελούν τα Ο Αστερίξ και οι Γότθοι (43 σελίδες), Οι 12 άθλοι του Αστερίξ (27 σελίδες) και Ο Αστερίξ και η επιστροφή των Γαλατών (το τελευταίο είναι συλλογή σύντομων ιστοριών).
Επιπλέον
Στα μέσα της δεκαετίας του 1980 μια σειρά από εικονογραφημένες ιστορίες έκαναν την εμφάνισή τους, οι οποίες είχαν μεν κάποιο καινούριο υλικό, αλλά ήταν κυρίως βασισμένες σε προϋπάρχοντα τεύχη. Αυτές οι ιστορίες ήταν 26σέλιδες με μικρότερη διάταξη βιβλίου απ'ότι τα κανονικά τεύχη και με μεγαλύτερη γραμματοσειρά. Στόχευαν σε ένα νεαρότερο κοινό και δεν έγιναν δεκτές με ενθουσιασμό· η μετάφρασή τους σε άλλες γλώσσες υπήρξε σποραδική.
Το 1989 εκδόθηκε η τελευταία εικονογραφημένη ιστορία. Ήταν του Ρενέ Γκοσινί (απ'το 1965) αλλά με νέα, πρωτότυπη τέχνη από τον Αλμπέρ Ουντερζό. Είχε 32 σελίδες και η διάταξη του βιβλίου ήταν μεγαλύτερη, σαν αυτή των κανονικών άλμπουμ. Ήταν η μόνη που εκδόθηκε στα Αγγλικά:
Επίσης, το 1989–90 οι πρώτες οχτώ εικονογραφημένες ιστορίες επανατυπώθηκαν σε κάποιες χώρες ως τέσσερα βιβλία, το καθένα περιέχοντας δύο απ' τις αρχικές ιστορίες.
Το 2007, οι Εκδόσεις Αλμπέρ Ρένέ εξέδωσαν το Asterix et ses Amis (Ο Αστερίξ και οι φίλοι του), μια συλλογή από σύντομες ιστορίες γραμμένες και ζωγραφισμένες από διάφορους καρτουνίστες (εκτός του Ουντερζό), ο καθένας με το δικό του διακεκριμένο στυλ. Το βιβλίο είναι αφιερωμένο στον Ουντερζό για τα 80α του γενέθλια και περιέχει μία εισαγωγή από την κόρη του Συλβί.
Μεταφορές στην οθόνη
Ταινίες του Αστερίξ οι οποίες δεν ακολουθούν στενά κάποιο συγκεκριμένο τεύχος έχουν μεταφερθεί με την σειρά τους σε κόμικς με δομή ανάλογη των πρωτότυπων τευχών, αλλά με σκηνές από τις ταινίες και συνοδευτικό πεζό κείμενο. Οι θαυμαστές της σειράς δεν θεωρούν ότι τα τελευταία ανήκουν πραγματικά στην "κανονική" μυθολογία του Αστερίξ.
Έχουν κυκλοφορήσει σε βίντεο και DVD από τις ακόλουθες εταιρίες στις αντίστοιχες χώρες:
Εξωτερικοί σύνδεσμοι
* Κατηγορία:Κατάλογοι κόμικς
Μπολέσουαφ Ματουσέφσκι
μικρογραφία| Το εξώφυλλο του βιβλίου του Ματουσέφσκι του 1898 Une nouvelle source de l'histoire. (Μια νέα πηγή της ιστορίας), η πρώτη δημοσίευση σχετικά με τη λειτουργία ντοκιμαντέρ της κινηματογραφίας. Ο Μπολέσουαφ Ματουσέφσκι (πολωνικά: Bolesław Matuszewski) (19 Αυγούστου 1856, Πίντσουφ - περ. 1943 ή 1944 ), στα γαλλικά κείμενα Μπολεσλάς Ματουσεφσκί (Boleslas Matuszewski), ήταν Πολωνός επιχειρηματίας, φωτογράφος και εικονολήπτης, πρωτοπόρος της κινηματογραφίας και του ντοκιμαντέρ.
Βιογραφία
Ο Ματουσέφσκι γεννήθηκε το 1856 στο Πίντσουφ του Βασιλείου της Πολωνίας, το οποίο μετά τους διαμελισμούς της Πολωνίας έγινε μέρος της Ρωσικής Αυτοκρατορίας. Ο πατέρας του, Αλέξανδρος, ήταν ο μεταφραστής της γαλλικής γλώσσας και η μητέρα του ήταν η Στανισλάβα Ποχόφσκα. Ο Μπολέσουαφ Ματουσέφσκι είχε επίσης δύο αδελφές και έναν μικρότερο αδελφό, τον Ζίγκμουντ.
Ο πατέρας του του δίδαξε τη γαλλική γλώσσα σε προχωρημένο επίπεδο και ο Ματουσέφσκι τη δεκαετία του 1880 έζησε στο Παρίσι όπου σπούδασε. Εκείνη την περίοδο ενδιαφερόταν για τη φωτογραφία και τον κινηματογράφο. Έγινε υπάλληλος της εταιρείας Lumière και ήταν ενεργός φωτογράφος και κινηματογραφιστής, μέλος της φωτογραφικής εταιρείας «LUX».
Το 1895 επέστρεψε στην Πολωνία με τον μικρότερο αδελφό του, Ζίγκμουντ. Οι δύο τους άνοιξαν ένα φωτογραφικό ατελιέ στην οδό Μαρσαουκόφσκα (Marszałkowska) 111 στη Βαρσοβία. Σύντομα το ατελιέ έγινε η εταιρεία Lux Sigismond et Comp. Η εταιρεία του Ματουσέφσκι μεταξύ 1897-1899 συνεργάστηκε με το πολωνικό εβδομαδιαίο περιοδικό «Tygodnik Illustrowany». Η εταιρεία δραστηριοποιήθηκε το 1908 και παρήγαγε πολλές ταινίες ντοκιμαντέρ και φωτογραφίες.
Δημοσιεύσεις
Ο Ματουσέφσκι έγραψε δύο από τα πρώτα κείμενα για τον κινηματογράφο. Αναγνωρίζονται σήμερα ως τα πρώτα κινηματογραφικά μανιφέστα και το πρώτο γραπτό έργο που έλαβε υπόψη την ιστορική και ντοκιμαντέρ αξία της ταινίας. Ο Ματουσέφσκι είναι επίσης ο πρώτος σκηνοθέτης που εκτίμησε την ιστορική σημασία της ταινίας και πρότεινε τη δημιουργία αρχείων ταινιών για τη συλλογή και φύλαξη οπτικών υλικών:
Περαιτέρω ανάγνωση
Κατηγορία:Πρωτοπόροι του κινηματογράφου Κατηγορία:Πολωνοί φωτογράφοι Κατηγορία:Ιστορία του κινηματογράφου Κατηγορία:Κινηματογραφιστές
Πάνος Βλάχος
Ο Πάνος Βλάχος (Βούλα, 10 Μαρτίου 1985) είναι Έλληνας ηθοποιός και τραγουδοποιός.
Βιογραφικό
Σπούδασε στο Τμήμα Ναυτιλιακών Σπουδών του Πανεπιστήμιο Πειραιώς. Εργάστηκε για μικρό χρονικό διάστημα σε μία ναυτιλιακή εταιρία στη Βούλα Αττικής ενώ παράλληλα ασχολήθηκε ερασιτεχνικά με το ποδόσφαιρο και το θέατρο. Αργότερα σπούδασε στο «Νέο ελληνικό θέατρο» του Γιώργου Αρμένη και ξεκίνησε να εργάζεται επαγγελματικά ως ηθοποιός.
Παίζει κιθάρα, μπουζούκι, μπαγλαμά, ακορντεόν, κοντραμπάσο και παραδοσιακά κρουστά.
Στο θέατρο έχει συνεργαστεί με τους Δημήτρη Μαυρίκιο, Νίκο Καραθάνο, Λάκη Λαζόπουλο, Πέτρο Φιλιππίδη, Κώστα Γάκη, Γιάννη Κακλέα και τον Νίκο Καλογερόπουλο με τον οποίον ξεκίνησε την καριέρα του. Το καλοκαίρι του 2014 έπαιξε στην Επίδαυρο τον ρόλο του Ξανθία, στους Βατράχους του Αριστοφάνη.
Την άνοιξη του 2016, ξεκίνησε να δουλεύει ως ηθοποιός στην πρώτη του παράσταση στην Αμερική,το "Mistero Buffo" του Dario Fo. Αρχικά, παίχτηκε στο θέατρο "Balcony" της Νέας Υόρκης και από τα μέσα του 2017, συνεχίζει να παίζεται στο fringe festival του Χόλυγουντ. Επίσης, έδωσε και την πρώτη του συναυλία στην Νέα Υόρκη, μαζί με τους Lauren Wright and Peyton Tucker που έχουν κάνει μαζί ένα σχήμα, στον μουσικό χώρο Silvana Harlem.
Τη σεζόν 2008 σειρά Η Εξαφάνιση ,Δεληγιάννειον Παρθεναγωγείον, Όλα στον αέρα ,Ιατρικό απόρρητο,
Τη σεζόν 2008 -2009 σειρά Οι Ατρόμητοι
Τη σεζόν 2009 σειρά Ποιος μας πιάνει! , Λατρεμένοι μου γείτονες ,Επτά Θανάσιμες Πεθερές
Τη σεζόν 2009-2012 σειρά Η Ζωή της Άλλης,
Τη σεζόν 2012-2013 σειρά Οι Βασιλιάδες
Τη σεζόν 2013-2016 σειρά Μην αρχίζεις τη μουρμούρα.
Τη σεζόν 2022 σειρά Εκτός Υπηρεσίας
Προσωπική ζωή
Από το 2012 μέχρι το 2022 διατηρούσε σχέση με την ηθοποιό Ιωάννα Τριανταφυλλίδου.
Εξωτερικοί σύνδεσμοι
•Ο Πάνος Βλάχος μιλάει για τον «Τυχαίο θάνατο ενός αναρχικού» του Ντάριο Φο
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Απόφοιτοι Πανεπιστημίου Πειραιώς
Βερβερικό λιοντάρι
Το βερβερικό λιοντάρι (Panthera leo leo - Πάνθηρ ο λέων ο λέων) επίσης γνωστό και ως λιοντάρι του Άτλαντα ή λιοντάρι της Νουβίας είναι υποείδος του λιονταριού που εξαφανίστηκε από την άγρια φύση ή και ολοκληρωτικά τον 20ό αιώνα. Το βερβερικό λιοντάρι κατανεμόταν στη Β.Αφρική από το Μαρόκο μέχρι την Αίγυπτο. Το τελευταίο άγριο βερβερικό λιοντάρι πυροβολήθηκε το 1922 στην οροσειρά του Άτλαντα. Μερικοί πιστεύουν ότι το βερβερικό λιοντάρι έχει εξαφανιστεί και από την αιχμαλωσία. Παρ' όλα αυτά πιθανά βερβερικά λιοντάρια έχουν σημανθεί σε γνωστούς ζωολογικούς κήπους και σε τσίρκα τις τρεις τελευταίες δεκαετίες. Τα άλλα δύο αρπακτικά της Β.Αφρικής, η αρκούδα του Άτλαντα και η βερβερική λεοπάρδαλη έχουν ήδη εξαφανιστεί. thumb|left|Πιθανό βερβερικό λιντάρι
Τα βερβερικά λιοντάρια στην αιχμαλωσία
thumb|250px|left|Δύο βερβερικά λιοντάρια που κυνηγιούνται. Οι Ρωμαίοι χρησιμοποιούσαν βερβερικά λιοντάρια για να πολεμούν στο Κολοσσαίο με μονομάχους. Στο Μεσαίωνα, τα λιοντάρια που κρατιόταν στο θηριοτροφείο του Πύργου του Λονδίνου ήταν βερβερικά λιοντάρια όπως προέκυψε από αναλύσεις στο DNA δύο καλοδιατηρημένων κρανίων που βρέθηκαν εκεί το 1937. Τα κρανία ραδιομετρήθηκαν και βρέθηκαν την εποχή 1280-1315 και 1420-1485 μ.Χ. Το 19ο αιώνα και στις αρχές του εικοστού τα βερβερικά λιοντάρια συχνά κρατιόταν αιχμάλωτα σε ξενοδοχεία και θηριοτροφεία. Τα λιοντάρια του Πύργου του Λονδίνου μεταφέρθηκαν στο ζωολογικό κήπο του Λονδίνου σε πιο ανθρώπινες συνθήκες κάτω από τις διαταγές του Δούκα του Ουέλινγκτον το 1885. Ένα διάσημο βερβερικό λιοντάρι που έζησε στο ζωολογικό κήπο της Νέας Υόρκης το 1896-1910 ονομαζόταν "Σουλτάνος". thumb|right|Το διάσημο βερβερικό λιοντάρι Σουλτάνος σε πόστκαρντ του 1905. Υπάρχει και ένα άλλο διάσημο βερβερικό λιοντάρι ονόματι Βέερμερ στο κέντρο Διάσωσης Μεγάλων γατών του Ουισκόνσιν. Επίσης το 2006 μία λέαινα ονόματι Σαραμπί ζούσε στο Κέντρο Διάσωσης. Δυστυχώς η Σαραμπί πέθανε πριν βοηθήσει στην αναπαραγωγή του είδους.
Βιολογία και συμπεριφορά
Το βερβερικό λιοντάρι σε σχέση με τα άλλα λιοντάρια της Αφρικής παρουσιάζει μερικές διαφορές που δικαιολογούν την κατάταξή του ως υποείδος. Πρώτα από όλα το μέγεθός του το χαρακτηρίζει ως το μεγαλύτερο από όλα τα άλλα λιοντάρια με αναφορές για 3,3 μέτρα μήκος για όχι λίγα αρσενικά. Ύστερα έρχεται το βάρος με αναφορές για 180-270 κιλά για τα αρσενικά και 120-180 κιλά για τα θηλυκά. Η χαίτη επίσης, πυκνή και με μαύρο χρώμα καταλήγει μέχρι την κοιλιά και διαφέρει από αυτήν των κεντροαφρικανικών λιονταριών ως προς το τελείως μαύρο χρώμα και την πυκνότητά της. Στην άγρια φύση το βερβερικό λιοντάρι τρεφόταν με βερβερικά ελάφια, καμήλες κι ακέλαφους. Όταν συνεπώς αυτά μετακινήθηκαν λόγω της σταδιακής μείωσης του περιβάλλοντος, το λιοντάρι τα ακολούθησε στα αφιλόξενα βουνά του Άτλαντα όπου ούτε τα φυτοφάγα ούτε τα σαρκοφάγα επιβίωσαν.
Το βερβερικό λιοντάρι στην τέχνη
Το βερβερικό λιοντάρι έχει επιδράσει καταλυτικά στη βορειοαφρικανική τέχνη. Αιγύπτιοι, Νούβιοι, Καρχηδόνιοι και Μακεδόνες άποικοι το απεικόνισαν αμέτρητες φορές στην τέχνη τους. Αμέτρητες παραστάσεις λιονταριών έχουν βρεθεί στους τάφους των φαραώ και σε αιγυπτιακά αγγεία. Οι Νούβιοι το θεοποίησαν, ενώ οι Καρχηδόνιοι το σέβονταν μα και το κυνηγούσαν σε πολυτελή κυνήγια ενώ οι Μακεδόνες το αντιμετώπιζαν καθαρά ως κυνηγετικό προϊόν.
Ελληνικό Αττικής
Το Ελληνικό είναι δημοτική ενότητα του Δήμου Αργυρούπολης-Ελληνικού του Νοτίου Τομέα Αθηνών της Περιφέρειας Αττικής. Η συνολική έκταση του ανέρχεται σε 7,5 τετ. χλμ. εκ των οποίων τα 5,5 ανήκαν στο παλαιό Διεθνές Αεροδρόμιο Ελληνικού.
Αποτελείται από την περιοχή των Σουρμένων, του Άνω Ελληνικού, του Κάτω Ελληνικού (Άγιος Κοσμάς) και την συνοικία της Αγίας Παρασκευής. Η Λεωφόρος Βουλιαγμένης και οι εγκαταστάσεις των δύο (2) αεροδρομίων καθώς και ο χώρος των βάσεων χωρίζουν τον πρώην Δήμο Ελληνικού στις τέσσερις συνοικίες.
Το Ελληνικό συνορεύει με τον Άλιμο, την Αργυρούπολη και την Γλυφάδα. Διαθέτει 14 πλατείες και 15 παιδικές χαρές. Η κυκλοφοριακή σύνδεση της περιοχής με το κέντρο της Αθήνας πραγματοποιείται σήμερα με οδικούς άξονες ταχείας κυκλοφορίας: τη Λεωφόρο Βουλιαγμένης και την παραλιακή Λεωφόρο Ποσειδώνος. Στο Ελληνικό τερματίζει η Γραμμή 2 του Μετρό Αθήνας και ο σταθμός Ελληνικό αποτελεί συγκοινωνιακό κόμβο καθώς εξυπηρετεί και τις μετέπειτα περιοχές του νότιου τομέα, όπως η γειτονική Γλυφάδα.
Το Ελληνικό είναι ο χώρος ενός μείζονος αναπτυξιακού έργου για την παράκτια Αθήνα που ξεκίνησε το 2020 και αναμένεται να ολοκληρωθεί το 2026· ο Μητροπολιτικός Πόλος Ελληνικού - Αγίου Κοσμά, που αποτελείται από πολυτελείς κατοικίες, ξενοδοχεία, καζίνο, μαρίνα, καταστήματα, γραφεία και τα ψηλότερα κτίρια της Ελλάδας όπως ο Riviera Tower και το Hard Rock Hotel Casino.
Ιστορία
thumb|left|150px|Υδατόπυργος.
20ος αιώνας
Το 1922 μετά τη Μικρασιατική εκστρατεία εγκαταστάθηκαν στην βόρεια περιοχή του δήμου πρόσφυγες από την Σούρμενα του Πόντου και η περιοχή πάνω από τη λεωφόρο Βουλιαγμένης που χωρίζει τον δήμο ονομάσθηκε Σούρμενα.
Το 1925 το υπουργείο Γεωργίας έδωσε κλήρους ανταλλάξιμης γης 5 στρεμμάτων. Η παροχή αυτή έχει συγκεκριμένους όρους. Για τα Σούρμενα τα στρέμματα δεν είναι ενιαία και αφαιρώντας την εισφορά για δρόμους και κοινόχρηστους χώρους είναι 4 στρέμματα. Στο Κάτω Ελληνικό προϋπόθεση για την εγκατάσταση ήταν η δήλωση ότι αναλάμβανε ο κάτοικος να κάνει εκβραχισμούς του οικοπέδου του, περιμάνδρωση και κήπο. Τις εν λόγω προϋποθέσεις μπορούσαν να εκπληρώσουν μόνο οι πιο εύποροι της εποχής, με αποτέλεσμα η περιοχή να κατοικηθεί από εμπόρους, εφοπλιστές, εύπορους και εγγράμματους που κατάγονταν από τη Σμύρνη, τον Πόντο, την Πόλη. Την ονόμασαν Κηπούπολη κι ήταν «όνομα και πράμα».
Το 1928 δίνονται οι αποζημιώσεις των ανταλλάξιμων περιουσιών και κτίζονται αρκετά πέτρινα σπίτια. Την ίδια χρονιά ανοίγουν δημόσιο πηγάδι στην οδό Ιασωνίδου και η ζωή παίρνει το δρόμο προς το καλύτερο. Ειδικά για το νερό μέχρι το 1956 που μπαίνει το δίκτυο της ύδρευσης, οι κάτοικοι ή άνοιγαν πηγάδια βάθους 22 – 30 μέτρων ή το αγόραζαν από τον νερουλά με το δίκυκλο.
Έως το 1929, τα Σούρμενα ανήκαν στην Κοινότητα Καλαμακίου, οπότε αποσπώνται και γίνονται δύο κοινότητες:
Α. Κοινότητα Ελληνικού με το Διάταγμα 8-3-1930 ΦΕΚ Α΄ 80/1930 και
Β. Κοινότητα Κομνηνών (Χασάνι) με το Βασιλικό Διάταγμα 4-7-1929 ΦΕΚ Α΄ 221/1929.
Η κατασκευή της Λεωφόρου Βουλιαγμένης ξεκίνησε το 1937 και ολοκληρώθηκε ένα χρόνο αργότερα. Πρόκειται για τη πρώτη λεωφορειακή γραμμή για το Κέντρο, που είχε αφετηρία στην οδό Ακαδημίας. Ως τότε το μόνο συγκοινωνιακό μέσο που εξυπηρετούσε την περιοχή ήταν ένα ταξί – λεωφορείο, που το ναύλωναν οι κάτοικοι για να ανεβοκατεβαίνουν στην Αθήνα. Το 1925 οι κάτοικοι ξεκινούν όλοι μαζί το κτίσιμο του πρώτου δημοτικού σχολείου της περιοχής, μια παράγκα σκεπασμένη με φύλλα αμίαντου στην πλατεία Σουρμένων (το κτίριο σώζεται ακόμα και στεγάζει το Ποντιακό Μουσείο).
Το 1943 με τη Γερμανική Κατοχή δίνεται η εντολή εκκένωσης της περιοχής και οι κάτοικοι βρίσκουν καταφύγιο σε σπίτια στην Καλλιθέα, την Κοκκινιά και τη Νέα Σμύρνη. Η περιοχή διαμορφώνεται σε εικονικό αεροδρόμιο για να μη βομβαρδιστούν οι πραγματικές εγκαταστάσεις. Οι βομβαρδισμοί επέτειναν την καταστροφή και την ερήμωση. Στην Κατοχή οι κοινότητες Γλυφάδας και Ελληνικού καταργούνται και στη θέση τους δημιουργείται ο Δήμος Ευρυάλης με το Νόμο 239/1943 ΦΕΚ Α΄ 174/1943. Το 1945 αποσπάστηκε από το Δήμο Ευρυάλης και ανασυστάθηκε ως Κοινότητα Ελληνικού. Το 1968 καταργήθηκε εκ νέου ως κοινότητα και αποτέλεσε με την Κοινότητα Καλαμακίου το Δήμο Αλίμου. Επανασυστάθηκε όμως το 1975 με το Νόμο 185/1975.
21ος αιώνας
Το 2010 με τον «Καλλικράτη» (σε ισχύ από 1/1/2011) καταργήθηκε ως δήμος και συγχωνεύτηκε με το Δήμο Αργυρούπολης αποτελώντας πλέον τον ευρύτερο Δήμο Ελληνικού – Αργυρούπολης.
Αεροδρόμιο
Η κυβέρνηση Μεταξά αποφασίζει στην περιοχή να δημιουργηθεί αεροδρόμιο. Η λειτουργία του ξεκίνησε το 1938 με διάδρομο προσγειώσεως 1.800 μέτρων.
Τα τελευταία χρόνια βρίσκεται υπό διαβούλευση ένα σχέδιο ανάπλασης της περιοχής του Παλαιού Αεροδρομίου με στόχο την αξιοποίηση των εκτάσεων του. Πιο συγκεκριμένα, η πρόταση να πραγματοποιηθεί το project του Ελληνικού, μία επένδυση ύψους 7 δισεκατομμυρίων ευρώ, όπου θα περιλαμβάνει τουριστικές εγκαταστάσεις, καζίνο, ουρανοξύστες και κάποιους χώρους πρασίνου, θεωρείται πως μπορεί να αξιοποιήσει τον χώρο του πρώην αεροδρομίου φέρνοντας παράλληλα μια τοπική οικονομική ανάπτυξη άνευ προηγουμένου αλλά και αισθητική αναβάθμιση στην ευρύτερη περιοχή της παραλλιακής. Παρόλα αυτά, αντιδράσεις και αμφιβολίες αλλά και προσφυγές για την αληθινή συνεισφορά του έργου στην τοπική κοινωνία, αλλά και διάφορες αντιδικίες μεταξύ των εμπλεκόμενων μελών, έχουν οδηγήσει σε μεγάλη καθυστέρηση την έναρξη των εργασιών.
Κλίμα
Το Ελληνικό έχει γενικά ήπιο και ξηρό κλίμα με λίγες βροχές στο σύνολο της διάρκειας του χρόνου. Από τα στοιχεία της Εθνικής Μετεωρολογικής Υπηρεσίας (ΕΜΥ) προκύπτει πως το Ελληνικό κατατάσσεται οριακά στο θερμό Ημίξηρο κλίμα στέπας σύμφωνα με την Κλιματική ταξινόμηση Κέππεν, με σημαντικές όμως επιρροές μεσογειακού κλίματος. Η υψηλότερη καταγεγραμμένη θερμοκρασία είναι 43,0 βαθμοί τον Αύγουστο του 2021 ενώ η χαμηλότερη -4,2 βαθμοί τον Φεβρουάριο του 2008.
Εκπαίδευση και υποδομές
Ο Δήμος Ελληνικού λειτουργούσε 4 Δημοτικά Σχολεία, 6 Νηπιαγωγεία, 2 Γυμνάσια, 1 Γενικό Λύκειο, 1 ΕΠΑΛ, καθώς και Γυμνάσιο και Λύκειο Διαπολιτισμικής Εκπαίδευσης. Επίσης υπήρχαν 4 παιδικοί σταθμοί καθώς και 2 Κέντρα Ανοιχτής Προστασίας Ηλικιωμένων (Κ.Α.Π.Η.).
Πρόεδροι της Κοινότητας Ελληνικού
Πρόεδροι της Κοινότητας Ελληνικού διετέλεσαν:
Παραπομπές
Κατηγορία:Δήμος Ελληνικού - Αργυρούπολης Κατηγορία:Πόλεις της Αττικής
Πόθος Ηλείας
Σημείωση
Στο χωριό Πόθος αναφέρεται ο κύκλος τραγουδιών "Χωρίον ο Πόθος" του Μάνου Χατζιδάκι.
Παραπομπές
Κατηγορία:Χωριά του νομού Ηλείας Κατηγορία:Δήμος Αρχαίας Ολυμπίας
Ξενοφών Πελοποννήσιος
Ο Ξενοφών Πελοποννήσιος (1915 - 21 Μαρτίου 1995) ήταν Έλληνας αντιστασιακός, πολιτικός και συγγραφέας. Γιος του Βασιλείου, ανέπτυξε αντιστασιακή δράση και συνελήφθη κατά την περίοδο της χούντας. Ήταν πρόεδρος των φυλακισθέντων και εξορισθέντων αντιστασιακών της περιόδου 1967-1974. Μετά τη Μεταπολίτευση εξελέγη βουλευτής Επικρατείας με το ΠΑΣΟΚ στις εκλογές του 1977. Επί κυβερνήσεως Ανδρέα Παπανδρέου υπηρέτησε ως γενικός γραμματέας του υπουργείου Οικονομικών και ως γενικός διευθυντής Κοινωνικών Υπηρεσιών. Πέθανε το 1995 και κηδεύτηκε στο Β΄ Νεκροταφείο Αθηνών.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες βουλευτές επικρατείας